
REFERAT DE APROBARE  A PROIECTULUI DE HOTĂRÂRE
privind aprobarea operațiunii de rectificare a suprafeței  imobilului situat în spl. Tudor Vladimirescu nr.32 

1. Descrierea situaţiei actuale:
	 Imobilul  care face obiectul  acestui proiect  aparține intravilanului Municipiului Timişoara, fiind situat în spl. Vladimirescu nr.32,  identificat prin documentația cadastrală  întocmită de S.C. AB-CAD S.R.L. , imobil înscris în CF nr. 413089 (CF vechi 8465 Timişoara) cu nr.top. 413089 (top. vechi 16928) și suprafața de 904 mp (măsurată 896 mp), proprietatea Municipiului Timişoara-domeniu public, cota de 63/113.
	Identificarea limitei de proprietate a fost realizată de către  S.C. AB-CAD S.R.L.  pe baza măsurătorilor topografice.
2. Schimbări preconizate și rezultate așteptate:
	Scopul prezentei documentaţii este rectificarea suprafeţei terenului aşa cum a fost aprobată prin Certificatul de Urbanism  nr. 247/11.02.2020 eliberat de Primăria Municipiului Timişoara pentru alocare număr cadastral în vederea rectificării suprafeței, în acest mod se aduce în concordanţă situaţia din cartea funciară cu situaţia din teren şi se poate înscrie geometria imobilului în sistemul integrat de cadastru și carte funciară, respectiv în baza de date ANCPI.
3. Alte informații:
 	Se va lua în considerare Proiectul nr. 13/2020, respectiv documentația tehnică nr. 70059/19.05.2020, întocmită de S.C. AB-CAD S.R.L., transmisă prin adresa nr. CT2020 -1650 / 22.05.2020 și avizată de O.C.P.I. Timiș cu Proces verbal de recepție nr. 1229/19.05.2020. 
 	De asemenea, se va lua în considerare Actul Adițional nr.2/14.10.2014 la Contractul de Credit nr.3-ATM/13.02.2014,  modificat și completat prin Actul adițional nr.1//09.05.2014, între Banca de Export-Import a României EXIMBANK SA și S.C. GRAFOPRINT SRL.
 	4. Concluzii:
	Având în vedere cele menţionate mai sus, considerăm necesară și oportună aprobarea operațiunii de rectificare a suprafeței imobilului situat în spl. Tudor Vladimirescu nr.32 , înscris în CF 413089 Timișoara, conform documentației anexate.

RAPORT DE SPECIALITATE
privind aprobarea operațiunii de rectificare a suprafeței  imobilului situat în spl. Tudor Vladimirescu nr.32

              Având în vedere Referatul de aprobare a proiectului de hotărâre nr. CT2020 -1650/26.05.2020 al Primarului Municipiului Timișoara și Proiectul de hotărâre privind aprobarea operațiunii de rectificare a suprafeței  imobilului situat în spl. Tudor Vladimirescu nr.32, facem următoarele precizări:
	Imobilul  care face obiectul  acestui proiect  aparține intravilanului Municipiului Timişoara, fiind situat în spl. Tudor Vladimirescu nr.32,  identificat prin documentația cadastrală  întocmită de S.C. AB-CAD S.R.L., imobil înscris în CF nr. 413089 (CF vechi 8465 Timişoara) cu nr.top. 413089 (top. vechi 16928) și suprafața de 904 mp (măsurată 896 mp), proprietatea Municipiului Timişoara-domeniu public, cota de 63/113. Identificarea limitei de proprietate a fost realizată de către  S.C. AB-CAD S.R.L.  pe baza măsurătorilor topografice.
	Scopul prezentei documentaţii este rectificarea suprafeţei terenului de la 904 mp la 896 mp, aşa cum a fost aprobată prin Certificatul de Urbanism  nr. 247/11.02.2020 eliberat de Primăria Municipiului Timişoara pentru alocare număr cadastral în vederea rectificării suprafeței, în acest mod se aduce în concordanţă situaţia din cartea funciară cu situaţia din teren şi se poate înscrie geometria imobilului în sistemul integrat de cadastru și carte funciară, respectiv în baza de date ANCPI.
Responsabilitatea identificării corecte a suprafețelor parcelelor de teren, respectiv a limitelor de proprietate, revine persoanelor autorizate să execute lucrări de cadastru conform Ordinului nr.700/2014/ANCPI, completat cu Ordinul nr.1340/2015/ANCPI, art. 29 și art.33.
 Conform prevederilor Ordinului 700/2014  privind aprobarea Regulamentului de avizare, recepție și înscriere în evidențele de cadastru și carte funciară, în vederea înscrierii în sistemul integrat de cadastru, în baza de date ANCPI, este necesară punerea în concordanță a suprafeței înscrise în cartea funciară cu suprafața măsurată.
	Se va lua în considerare Proiectul nr.13/2020, respectiv Documentația tehnică nr. 70059/19.05.2020, întocmită de S.C. AB-CAD S.R.L., transmisă prin adresa nr. CT2020 -1650/22.05.2020 și avizată de O.C.P.I. Timiș cu Proces verbal de recepție nr. 1229/19.05.2020. 
 	De asemenea, se va lua în considerare Actul Adițional nr.2/14.10.2014 la Contractul de Credit nr.3-ATM/13.02.2014, modificat și completat prin Actul adițional nr.1//09.05.2014, între Banca de Export-Import a României EXIMBANK SA și S.C. GRAFOPRINT SRL, art.8, alin. (u), în care se solicită rectificarea erorilor din actul de reapartamentare autentificat sub nr. 221/01.02.2012 de BNP Bora Maria din care să rezulte că suprafața măsurată a terenului este de 896 mp.
	Conform adresei Serviciului Juridic cu nr. SC2020-1650/26.05.2020 asupra imobilului nu figurează litigii pe rolul instanţelor de judecată.
          Conform adresei Compartimentului Administare Fond Funciar nr. CT2020-1650/26.05.2020, parcela de teren înscrisă în CF nr. 413089 (CF vechi 8465 Timişoara) cu nr.top. 413089 (top. vechi 16928),  nu este revendicată în baza legilor fondului funciar.
          În evidența informatizată a Biroului Clădiri Terenuri II Vest nu figurează depuse cereri de revendicare conform Legii 10/2001, art.21, alin.2,3 și nici cereri depuse în baza O.U.G. nr. 94/2000 republicată, modificată și completată cu O.U.G.nr. 209/2005 privind retrocedarea unor imobile care au aparținut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea operațiunii de rectificare a suprafeței imobilului situat în str. Tudor Vladimirescu nr.32, înscris în CF 413089 Timișoara, conform documentației anexate. 
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

